CELEX: 62012CA0458
Language: da
Date: 2014-03-06 00:00:00
Title: Sag C-458/12: Domstolens dom (Niende Afdeling) af 6. marts 2014 — Lorenzo Amatori m.fl. mod Telecom Italia SpA og Telecom Italia Information Technology Srl (anmodning om præjudiciel afgørelse fra Tribunale di Trento — Italien) (Præjudiciel forelæggelse — socialpolitik — overførsel af virksomheder — varetagelse af arbejdstagernes rettigheder — direktiv 2001/23/EF — overførsel af arbejdsforhold i forbindelse med overdragelse af en del af en virksomhed, som ikke kan anses for en allerede eksisterende uafhængig økonomisk enhed)

28.4.2014   
            
            
               DA
            
            
               Den Europæiske Unions Tidende
            
            
               C 129/4
            
         Domstolens dom (Niende Afdeling) af 6. marts 2014 — Lorenzo Amatori m.fl. mod Telecom Italia SpA og Telecom Italia Information Technology Srl (anmodning om præjudiciel afgørelse fra Tribunale di Trento — Italien)
   (Sag C-458/12) (1)
   
   ((Præjudiciel forelæggelse - socialpolitik - overførsel af virksomheder - varetagelse af arbejdstagernes rettigheder - direktiv 2001/23/EF - overførsel af arbejdsforhold i forbindelse med overdragelse af en del af en virksomhed, som ikke kan anses for en allerede eksisterende uafhængig økonomisk enhed))
   2014/C 129/04
   Processprog: italiensk
   
      Den forelæggende ret
   
   Tribunale di Trento
   
      Parter i hovedsagen
   
   
      Sagsøgere: Lorenzo Amatori og Adrian Gottardi
   
      Sagsøgte: Telecom Italia SpA og Telecom Italia Information Technology Srl
   
      Sagens genstand
   
   Anmodning om præjudiciel afgørelse — Tribunale di Trento — fortolkning af artikel 1, stk. 1, litra a) og b), og artikel 3, stk. 1, i Rådets direktiv 2001/23/EF af 12. marts 2001 om tilnærmelse af medlemsstaternes lovgivning om varetagelse af arbejdstagernes rettigheder i forbindelse med overførsel af virksomheder eller bedrifter eller af dele af virksomheder eller bedrifter (EFT L 82, s. 16) — overdragelse til en anden virksomhed af en del af en virksomhed, som ikke kan opfattes som en uafhængig økonomisk enhed, der eksisterer før overførslen, og over for hvilken den overdragende virksomhed efter overførslen udøver en betydelig styringsbeføjelse via et opdragsgiverforhold og en deling af den erhvervsmæssige risiko — national lovgivning, hvorefter en indtræden i arbejdsforholdene ikke er underlagt et krav om samtykke fra arbejdstagerne i den overdragne virksomhed
   
      Konklusion
   
   
               1)
            
            
               Artikel 1, stk. 1, litra a) og b), i Rådets direktiv 2001/23/EF af 12. marts 2001 om tilnærmelse af medlemsstaternes lovgivning om varetagelse af arbejdstagernes rettigheder i forbindelse med overførsel af virksomhed eller bedrifter eller dele af virksomheder eller bedrifter skal fortolkes således, at den ikke er til hinder for en national lovgivning som den i hovedsagen omhandlede, der i forbindelse med en overførsel af en del af en virksomhed tillader, at erhververen overtager overdragerens arbejdsforhold i tilfælde, hvor denne del af virksomheden ikke udgør en funktionelt uafhængig økonomisk enhed, som allerede eksisterede før overførslen.
            
         
               2)
            
            
               Artikel 1, stk. 1, litra a) og b), i direktiv 2001/23 skal fortolkes således, at den ikke er til hinder for en national lovgivning som den i hovedsagen omhandlede, der tillader erhververen at overtage overdragerens arbejdsforhold i tilfælde, hvor overdrageren efter overførsel af en del af den pågældende virksomhed udøver en betydelig styringsbeføjelse over for erhververen.
            
         
      (1)  EUT C 389 af 15.12.2012.